Държавен вестник, бр. 6, 2011 г., стр. 51

БРОЙ  6	
Д Ъ Р Ж А В Е Н  В Е С Т Н И К 	
СТР.  51  
3. комини с постоянно горящи факли или с 
факли, запалвани само при изхвърляне на газове;
4. смукателни вентилационни шахти, пред­
пазни и аварийни клапи, при които може да 
настъпи изхвърляне на газове с взривоопасни 
концентрации само в аварийни случаи.
Чл. 25. За защита при преки попадения на 
мълнии на линейни инженерни мрежи, като 
метални тръбопроводи, естакади и др. под. от 
първа категория на мълниезащита, се проектира 
свързване към заземители с импулсно съпро­
тивление до 10 W на двете крайни опори и на 
междинните опори, разположени на разстояние 
от 100 до 150 m една от друга.
Чл. 26. (1) За защита от внасяне на опасни 
потенциали в защитаваните сгради и външни 
съоръжения по подземните метални проводи 
заземителите за защита при преки попадения на 
мълнии и проводниците към тях се проектират 
на разстояние от проводите, включително и от 
кабели с различно предназначение, въвеждани 
в защитаваните или в съседни обекти от първа 
категория на мълниезащита (фиг. 1 и 4). В 
зависимост от импулсното съпротивление (в 
W) на съответния заземител това разстояние 
(в m) се определя, както следва:
1. за прътови мълниеприемници – 0,5 Rимп.;
2. за мълниеприемни въжета – 0,3 Rимп..
(2) Разстоянието по ал. 1 е не по-малко от 
3 m. Когато металните подземни проводи не се 
въвеждат в защитаваната сграда, а разстояни­
ето до мястото на въвеждането им в съседни 
защитавани сгради и съоръжения от първа 
категория на мълниезащита е 50 m и повече, 
разстоянието по ал. 1 може да се намали до 1 m.
Чл. 27. (1) За защита от индуктирани на­
прежения от електромагнитна индукция между 
тръбопроводи и други надлъжно разположени 
метални части (обвивки на кабели и др. под.) 
в местата на тяхното взаимно сближаване на 
разстояние 10 cm и по-малко през всеки 20 m 
се проектира сигурна електрическа връзка чрез 
заваряване или запояване, за да не се допусне 
образуване на незатворени контури.
(2) Връзките между съединените елементи на 
тръбопроводите и другите надлъжно разположе­
ни метални части в защитавания обект трябва 
да осигуряват сигурно електрическо съединение. 
При фланцови съединения се приема, че това 
изискване е спазено, ако на един фланец има 
най-малко шест нормално притегнати винтови 
съединения. В местата, където това изискване 
не може да бъде спазено, връзките се шунтират 
със стоманен проводник с диаметър най-малко 
5 mm или със стоманена лента със сечение 
най-малко 24 mm2.
Чл. 28. (1) За защита от индуктирани напре­
жения от електростатична индукция в сградите 
и външните съоръжения от първа категория 
на мълниезащита металните корпуси на ця­
лото оборудване и металната конструкция на 
сградата или съоръжението се свързват към 
специален заземител или към заземителната 
уредба, предназначена за защита срещу пора­
жения от електрически ток.
(2) Съпротивлението на специалния заземи­
тел по ал. 1 за честота 50 Hz е не повече от 
10 W. Разстоянието от специалния заземител 
или от заземителната уредба за защита срещу 
поражения от електрически ток до заземителя 
за защита при преки попадения на мълнии се 
определя съгласно чл. 26.
Чл. 29. За защита от внасяне на опасни 
потенциали по подземните метални проводи 
(тръбопроводи, кабели, в т.ч. разположени в 
канали и тунели) при въвеждането им в сгра­
дата (съоръжението) те се присъединяват към 
заземителя за защита от индуктирани напре­
жения или от електростатична индукция или 
към заземителната уредба, предназначена за 
защита срещу поражения от електрически ток.
Чл. 30. За защита от внасяне на опасни 
потенциали по надземни метални проводи и 
метални конструкции, навлизащи в сградата или 
съоръжението, се предвиждат следните мерки:
1. присъединяване към заземителната уредба 
на сградата (съоръжението), предназначена за 
защита срещу поражения от електрически ток, 
при въвеждането на проводите в защитаваната 
сграда (съоръжение);
2. присъединяване към заземител с им­
пулсно съпротивление до 10 W в най-близките 
две опори преди въвеждането на проводите в 
защитаваната сграда (съоръжение).
Чл. 31. (1) Електрозахранващи мрежи с 
напрежение до 1000 V, телефонни, радиофика­
ционни, сигнализационни и други инсталации 
се въвеждат в сградите само чрез кабели.
(2) Металните брони или обвивките на 
кабелите, в т.ч. на кабелите с изолационно по­
критие на металната обвивка, се присъединяват 
в мястото на въвеждането им в сградата към 
заземителната инсталация, предназначена за 
защита срещу поражения от електрически ток.
(3) В мястото на преминаване от въздушна в 
кабелна линия металната броня или обвивката 
на кабела, както и стойките или куките на изо­
латорите на въздушната линия се присъединяват 
към заземител с импулсно съпротивление до 
10 W, като в мястото на преминаването между 
всяко жило на кабела и заземените елементи 
се предвиждат закрити искрови междини с 
междуелектродно разстояние от 2 до 3 mm или 
вентилен отвод за ниско напрежение.
(4) Стойките (куките) на изолаторите на 
въздушната линия на най-близкия стълб до 
мястото на преминаване от въздушна в кабел­
на линия се присъединяват към заземител с 
импулсно съпротивление до 20 W.
Раздел ІІI
Мълниезащита на сгради и външни съоръжения 
от втора категория на мълниезащита
Чл. 32. (1) Защитата при преки попадения 
на мълнии на сгради и външни съоръжения от 
втора категория на мълниезащита се проектира 
по един от следните начини: